ddrg/super_eurlex huggingface dataset:
10.

Rekisteri ei kata toimintoja, jotka koskevat oikeudellista ja muuta asiantuntijaneuvontaa, jos: — niissä on kyse neuvonnasta ja yhteyksistä julkisiin elimiin, kun tarkoituksena on antaa asiakkaille tarkempia tietoja yleisestä oikeudellisesta tilanteesta tai heidän oikeudellisesta erityistilanteestaan taikka asiakkaiden neuvonta siitä, onko tietty oikeudellinen tai hallinnollinen toimi asianmukainen taikka nykyisen oikeudellisen ympäristön ja sääntely-ympäristön mukaan sallittu; — niissä on kyse asiakkaille annettavista neuvoista, kun tarkoituksena on auttaa heitä varmistamaan, että heidän toimintansa on sovellettavan lainsäädännön mukaista; — niissä on kyse asiakkaille laadituista analyyseista ja selvityksistä, jotka koskevat lainsäädännön tai sääntelyn muutosten mahdollista vaikutusta näiden oikeudelliseen tilanteeseen tai toiminta-alaan; — niissä on kyse edustuksesta sovittelu- tai välitysmenettelyssä, kun tarkoituksena on estää riita-asian vieminen tuomioistuimeen tai hallinnollisen elimen käsittelyyn; tai — ne liittyvät asiakkaan perusoikeuteen saada oikeudenmukainen oikeuskäsittely, mukaan lukien oikeus puolustautua hallinnollisessa menettelyssä, kuten toiminnot, joita harjoittavat lakimiehet tai muut niihin osallistuvat asiantuntijat. Jos yritys ja sen neuvonantajat ovat osapuolena yksittäisessä oikeudellisessa tai hallinnollisessa asiassa tai menettelyssä, rekisteri ei kata kyseiseen asiaan tai menettelyyn suoraan liittyviä toimintoja, joiden tarkoituksena ei sellaisenaan ole voimassa olevien oikeudellisten puitteiden muuttaminen. Tätä alakohtaa sovelletaan kaikkiin liiketoiminta-aloihin unionissa. Rekisteri kattaa kuitenkin seuraavat toiminnot, jotka koskevat oikeudellista ja muuta asiantuntijaneuvontaa, jos niiden tarkoituksena on vaikuttaa unionin toimielimiin, niiden jäseniin ja heidän avustajiinsa tai niiden virkamiehiin tai muuhun henkilöstöön: — edustus- tai välitystoiminta tuen tarjoamiseksi tai esimerkiksi vaikuttamismateriaalin tarjoaminen, mukaan lukien perustelut ja luonnosehdotukset; sekä — taktinen tai strateginen neuvonta, mukaan lukien sellaisten asioiden esille ottaminen, joiden sisällön ja joihin liittyvän yhteydenoton ajankohdan tarkoituksena on vaikuttaa unionin toimielimiin, niiden jäseniin ja heidän avustajiinsa tai niiden virkamiehiin tai muuhun henkilöstöön.
(18 g)

On tarpeen varmistaa, että ohjelman varainhoito on moitteetonta ja että ohjelman toteutus on mahdollisimman tehokas ja käyttäjäystävällinen, samalla kun taataan oikeusvarmuus ja se, että ohjelma on kaikkien osallistujien ulottuvilla.
1. Kun komissio on julkaissut kansalaisaloitteen tarkoitukseen varatussa rekisterissä asetuksen (EU) N:o 211/2011 (1) 10 artiklan 1 kohdan a alakohdan mukaisesti, parlamentin puhemies valiokuntien puheenjohtajakokouksen puheenjohtajan ehdotuksesta a) antaa liitteen VII nojalla asiasta vastaavan lakia säätävän valiokunnan tehtäväksi järjestää asetuksen (EU) N:o 211/2011 11 artiklassa tarkoitettu julkinen kuuleminen; vetoomuksista vastaava valiokunta tekee automaattisesti yhteistyötä työjärjestyksen 50 artiklassa tarkoitetun lainsäädäntövaliokunnan kanssa , b) voi siinä tapauksessa, että kaksi tai useampi tarkoitukseen varatussa rekisterissä asetuksen (EU) N:o 211/2011 10 artiklan 1 kohdan a alakohdan mukaisesti julkaistua kansalaisaloitetta koskee samankaltaista aihetta, järjestäjiä kuultuaan päättää, että järjestetään yhteinen julkinen kuuleminen, jossa kaikkia asiaan liittyviä kansalaisaloitteita käsitellään tasapuolisesti.
1.

päättää lisätä työjärjestyksen 13 artiklan 1 kohtaan tulkinnan seuraavasti: "Jos yhden ainoan varapuhemiehen tilalle on valittava toinen, ja on vain yksi ainoa ehdokas, tämän ehdokkaan valinta voidaan vahvistaa suosionosoituksin. Puhemiehellä on harkintavalta ratkaistaessa, vahvistetaanko valinta suosionosoituksin vai toimitetaanko salainen äänestys. Valituksi tullut ehdokas ottaa sen varapuhemiehen paikan arvojärjestyksessä, jonka tilalle hänet valitaan."
B.

katsoo, että siirtymämääräyksiä koskevan pöytäkirjan N:o 36 muuttamisesta tehdyn pöytäkirjan tultua voimaan uusilla jäsenillä on oikeus osallistua Euroopan parlamentin ja sen elinten istuntoihin ja heillä on kaikki jäsenelle kuuluvat oikeudet;
P6_TA(2007)0258
Mario Borghezion parlamentaarisen koskemattomuuden puolustamista koskeva
pyyntö
Euroopan parlamentin päätös 19. kesäkuuta 2007 Mario Borghezion parlamentaarisen
koskemattomuuden ja erioikeuksien puolustamista koskevasta pyynnöstä (2006/2304(IMM))
Euroopan parlamentti , joka
— ottaa huomioon Mario Borghezion esittämän, 8. marraskuuta 2006 päivätyn ja täysistunnossa 16. mar-
raskuuta 2006 ilmoitetun pyynnön parlamentaarisen koskemattomuutensa puolustamiseksi italialaisessa
tuomioistuimessa vireillä olevan oikeudenkäynnin yhteydessä,
— on kuullut Mario Borgheziota työjärjestyksen 7 artiklan 3 kohdan mukaisesti,
— ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytä-
kirjan 9 artiklan sekä Euroopan parlamentin jäsenten valitsemisesta yleisillä välittömillä vaaleilla
20. syyskuuta 1976 annetun säädöksen 6 artiklan 2 kohdan,
— ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986
antamat tuomiot (1),
— ottaa huomioon työjärjestyksen 6 artiklan 3 kohdan ja 7 artiklan,
— ottaa huomioon oikeudellisten asioiden valiokunnan mietinnön (A6-0233/2007);
1. päättää puolustaa Mario Borghezion parlamentaarista koskemattomuutta.
2. kehottaa puhemiestä välittämään tämän päätöksen sekä asiasta vastaavan valiokunnan mietinnön
viipymättä Italian tasavallan kyseessä oleville viranomaisille.
(1) Asia 101/63, Wagner v. Fohrmann ja Krier, Kok. 1964, s. 383, suomenkielinen erityispainos I, s. 203 ja asia 149/85,
Wybot v. Faure ym., Kok. 1986, s. 2391, suomenkielinen erityispainos VIII, s. 729.
P6_TA(2007)0259
Väkevien alkoholijuomien määritelmät, kuvaus, esittely ja merkinnät *** I
Euroopan parlamentin lainsäädäntöpäätöslauselma 19. kesäkuuta 2007 ehdotuksesta Euroopan
parlamentin ja neuvoston asetukseksi väkevien alkoholijuomien määritelmistä, kuvauksesta,
esittelystä ja merkinnöistä (KOM(2005)0125 —C6-0440/2005 —2005/0028(COD))
(Yhteispäätösmenettely: ensimmäinen käsittely)
Euroopan parlamentti , joka
— ottaa huomioon komission ehdotuksen Euroopan parlamentille ja neuvostolle (KOM(2005)0125) (1),
— ottaa huomioon EY:n perustamissopimuksen 251 artiklan 2 kohdan ja 95 artiklan, joiden mukaisesti
komissio on antanut ehdotuksen Euroopan parlamentille (C6-0440/2005),
— ottaa huomioon oikeudellisten asioiden valiokunnan lausunnon ehdotetusta oikeusperustasta,
(1) Ei vielä julkaistu virallisessa lehdessä.12.6.2008 FI C 146 E/85 Euroopan unionin virallinen lehti
Tiistai 19. kesäkuuta 2007
Euroopan parlamentin lainsäädäntöpäätöslauselma ehdotuksesta Euroopan parlamentin ja neuvoston päätökseksi ulkorajarahaston perustamisesta vuosiksi 2007-2013 osana yhteisvastuuta ja maahanmuuttovirtojen hallintaa koskevaa yleisohjelmaa (KOM(2005)0123 - C6-0125/2005 - 2005/0047(COD))



Virallinen lehti nro 317 E , 23/12/2006 s. 0749 - 0749



20061223 P6_TA(2006)0590 Ulkorajarahaston perustaminen (2007–2013) ***I Euroopan parlamentin lainsäädäntöpäätöslauselma ehdotuksesta Euroopan parlamentin ja neuvoston päätökseksi ulkorajarahaston perustamisesta vuosiksi 2007–2013 osana yhteisvastuuta ja maahanmuuttovirtojen hallintaa koskevaa yleisohjelmaa (KOM(2005)0123 — C6-0125/2005 — 2005/0047(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle (KOM(2005)0123) [1], - ottaa huomioon EY:n perustamissopimuksen 251 artiklan 2 kohdan ja 62 artiklan 2 kohdan, joiden mukaisesti komissio on antanut ehdotuksen Euroopan parlamentille (C6-0125/2005), - ottaa huomioon työjärjestyksen 51 artiklan, - ottaa huomioon kansalaisvapauksien sekä oikeus- ja sisäasioiden valiokunnan mietinnön ja ulkoasiainvaliokunnan ja budjettivaliokunnan lausunnot (A6-0427/2006); 1. hyväksyy komission ehdotuksen sellaisena kuin se on tarkistettuna; 2. pyytää komissiota antamaan asian uudelleen Euroopan parlamentin käsiteltäväksi, jos se aikoo tehdä tähän ehdotukseen huomattavia muutoksia tai korvata sen toisella ehdotuksella; 3. kehottaa puhemiestä välittämään parlamentin kannan neuvostolle ja komissiolle. [1] Ei vielä julkaistu virallisessa lehdessä. --------------------------------------------------
Euroopan parlamentin päätös Jean-Charles Marchianin parlamentaarisen koskemattomuuden ja erioikeuksien puolustamista koskevasta pyynnöstä (2005/2105(IMM))



Virallinen lehti nro 157 E , 06/07/2006 s. 0072 - 0072



3. Euroopan parlamentin päätös Umberto Bossin parlamentaarisen koskemattomuuden ja erioikeuksien puolustamista koskevasta pyynnöstä (2004/2101(IMM)) Euroopan parlamentti, joka - ottaa huomioon Umberto Bossin asianajajan esittämän, 7. toukokuuta 2004 päivätyn pyynnön Bossin parlamentaarisen koskemattomuuden puolustamiseksi, josta ilmoitettiin täysistunnossa 22. heinäkuuta 2004 ja joka liittyy Milanon tuomioistuimessa olevaan rikosasiaan, - ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan, - ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1], - ottaa huomioon työjärjestyksen 6 artiklan 3 kohdan ja 7 artiklan, - ottaa huomioon oikeudellisten asioiden valiokunnan mietinnön (A6-0210/2005), A. ottaa huomioon, että Umberto Bossi oli Euroopan parlamentin jäsen neljännellä vaalikaudella (toimikausi alkoi 19. heinäkuuta 1994, valtakirja tarkastettiin 15. marraskuuta 1994, toimikausi päättyi 19. heinäkuuta 1999) ja viidennellä vaalikaudella (toimikausi alkoi 20. heinäkuuta 1999, valtakirja tarkastettiin 15. joulukuuta 1999, toimikausi päättyi 10. kesäkuuta 2001 esteellisyyden vuoksi), B. ottaa huomioon, että Euroopan parlamentin jäsenet nauttivat kotimaassaan samaa lainkäytöllistä koskemattomuutta kuin kyseisen valtion kansanedustajat [2], C. ottaa huomioon, että Milanon alioikeuden tuomiolla päätetyssä asiassa Umberto Bossi käyttäytyi väkivaltaisesti ja uhkaili Italian poliisin edustajia, jotka olivat suorittamassa Veronan yleisen syyttäjän määräämää etsintää Lega Nordin Milanon toimistoon, D. ottaa huomioon, että Umberto Bossi oli tuolloin Italian parlamentin jäsen ja että Italian perustuslakituomioistuin päätti 17. toukokuuta 2001, että hän ei nauti parlamentaarista koskemattomuutta, koska solvaaminen, vastustaminen ja väkivaltainen käytös eivät missään tapauksessa ole tekoja, joihin voitaisiin soveltaa parlamentaarisia erioikeuksia, E. katsoo, että tässä tapauksessa ainoastaan edellä mainitun pöytäkirjan 10 a artiklaa voidaan soveltaa ja että näyttää siltä, etteivät Italian parlamentin jäsenet nauti lainkäytöllistä koskemattomuutta kyseisissä olosuhteissa; 1. päättää olla puolustamatta Umberto Bossin parlamentaarista koskemattomuutta Milanon tuomioistuimessa vireillä olevan rikosoikeudenkäynnin yhteydessä. [1] Asia 101/63, Wagner v. Fohrmann ja Krier, Kok. 1964, suomenkielinen erityispainos I, s. 203, ja asia 149/85, Wybot v. Faure ym., Kok. 1986, suomenkielinen erityispainos VIII, s. 729. [2] Euroopan yhteisöjen erioikeuksista ja vapauksista tehdyn pöytäkirjan 10 a artikla. --------------------------------------------------
—

ottaa huomioon 14. kesäkuuta 2021 päivätyn EIP:n julkaisun ”A Partnership with Africa: How the European Investment Bank delivers on EU policies in Africa and our future plans for development and partnership across the continent”,
32.

kehottaa EU:ta ja sen jäsenvaltioita lisäämään omia merivoimien valmiuksiaan alueella koordinoidusti ja itsenäisesti muun muassa tutkimalla keinoja, joilla varmistetaan Euroopan merivoimien pysyvä ja uskottava läsnäolo Intian valtamerellä; korostaa tarvetta lisätä EU:n valmiuksia tehokkaana meriturvallisuuden tarjoajana ja korostaa tarvetta keskustella ja päättää joukosta kaikkein merkityksellisimpiä ja kiireellisimpiä haasteita, joita voidaan realistisesti käsitellä EU:n avulla tiiviissä yhteistyössä alueen kumppanien kanssa, mukaan luettuna sen alusten ja miehistöjen suojelu; korostaa, että Ranska on ainoa jäsenvaltio, joka on pysyvästi sotilaallisesti läsnä Intian valtamerellä; suhtautuu myönteisesti siihen, että Alankomaat ja Saksa ovat lähettäneet fregatteja alueelle; korostaa, että voitaisiin toteuttaa ja tulevaisuudessa tarvitaan enemmän merioperaatioita, myös EU:n tason operaatioita, jotka liitetään osaksi koordinoitua ja kokonaisvaltaista lähestymistapaa alueelliseen turvallisuuteen; suhtautuu myönteisesti EUNAVFOR Atalantan tähän mennessä Japanin, Korean tasavallan, Intian, Vietnamin, Omanin ja Djiboutin kanssa toteuttamiin yhteisiin merivoimien harjoituksiin ja kannustaa tehostamaan tällaisia yhteisiä harjoituksia; korostaa, että EUNAVFOR Atalantalla on merkittävä tehtävä laivastodiplomatiassa; panee tyytyväisenä merkille, että sillä on vahva panos Intian valtameren alueellisessa turvallisuudessa erityisesti suojeltaessa menestyksekkäästi Maailman elintarvikeohjelman aluksia ja torjuttaessa merirosvousta, ja antaa tunnustusta EUCAP Somalian ja EUTM Somalian kanssa luoduille synergioille; antaa myös tunnustusta Uuden-Seelannin ja Yhdysvaltain laivaston kanssa tehdylle yhteistyölle sekä työlle, jota on tehty yhdessä Naton Ocean Shield -operaation ja Euroopan johtaman Hormuzinsalmen meritilannetietoisuutta (EMASOH) koskevan aloitteen sotilaallisen osan AGENORin kanssa; pyytää rannikkojäsenvaltioita vahvistamaan merivoimiaan, jotta parannetaan EU:n maailmanlaajuista läsnäoloa ja näkyvyyttä merialalla, ja kehottaa EU:ta laajentamaan EUNAVFOR Atalanta -operaation maantieteellistä aluetta pidemmälle Intian valtamerellä; kehottaa jäsenvaltioita, jotka ovat jo lisänneet merivoimiensa läsnäoloa indopasifisella alueella, koordinoimaan lähestymistapaansa EU:n foorumeilla; pitää tässä yhteydessä myönteisenä ulkoasiainneuvoston äskettäistä päätöstä aloittaa koordinoitu läsnäolo merialueilla -konseptin täytäntöönpano Intian valtameren luoteisosassa perustamalla merellinen intressialue, joka kattaa merialueen Hormuzinsalmesta Kauriin kääntöpiirille ja Punaisenmeren pohjoisosasta Intian valtameren keskelle ja joka perustuu jäsenvaltioiden omiin resursseihin; kehottaa toteuttamaan vahvoja synergioita EUNAVFOR Atalantan kanssa; pitää myönteisenä EUTM Mozambiquen nopeaa käynnistämistä;
—

ottaa huomioon komission oikeus- ja kuluttaja-asioiden pääosastolle laaditun ja vuonna 2016 julkaistun raportin ”Consumer vulnerability across key markets in the European Union” (7),
28.

muistuttaa vaikeasta tilanteesta, jossa transsukupuoliset henkilöt, mukaan lukien transnaiset tai transsukupuoliset ja intersukupuoliset naiset, joiden passissa sukupuoleksi on merkitty mies, ovat, kun he eivät pääse pakenemasta Ukrainasta; muistuttaa, että transsukupuoliset henkilöt, joiden henkilöllisyystodistus ei vastaa heidän henkilöllisyyttään, eivät voi kulkea sisäisten tarkastuspisteiden kautta ja heidät voidaan sulkea pelastuspalvelujen ulkopuolelle; huomauttaa, että vapaaehtoisten ja kansalaisyhteiskunnan perustamilla vastaanottoleireillä ei ole valmiuksia majoittaa kaikkia; korostaa, että transsukupuolisilla henkilöillä on vaikeuksia saada hormonihoitoa; muistuttaa, että WHO on luokitellut tällaiset hoidot ja muut transsukupuolisille ja intersukupuolisille tarkoitetut erityislääkkeet olennaisiksi, minkä vuoksi ne olisi sisällytettävä humanitaarisen avun paketteihin; kehottaa siksi komissiota antamaan tässä yhteydessä EU:n taloudellista tukea ja koordinointiapua; kehottaa EU:ta pyytämään Ukrainaa yksinkertaistamaan menettelyjä, jotta kyseiset naiset pääsevät pakenemaan Ukrainasta; kehottaa EU:n jäsenvaltioita tarjoamaan asianmukaisia lääkkeitä ja lääkehoitoa sen jälkeen, kun nämä naiset ovat ylittäneet rajan;
muistuttaa lisäksi, että Pellolta pöytään -strategian tavoitteiden perusteella laadituista lainsäädäntöehdotuksista on ensin tehtävä kattava vaikutustenarviointi ja samalla on otettava huomioon mahdolliset seuraukset, joita Venäjän hyökkäyksellä Ukrainaan on Euroopan ja koko maailman elintarviketurvalle, ja että lainsäätäjien tehtävänä strategian tavoitteisiin johtavien etenemissuunnitelmien täytäntöönpanossa on vahvistaa edellytykset sille, että vältetään maatalouden, kalastuksen tai vesiviljelyn tuotantotasojen aleneminen Euroopassa ja päästövuodot; korostaa, että sodan jatkuessa Ukrainassa ja EU:n maatalous-, kalastus- ja vesiviljelyalojen elintarvikeketjuihin kohdistuvan paineen lisääntyessä on entistäkin kiireellisempää tutkia kaikkia näitä vaikutuksia, ja huomauttaa, että mahdolliset vaikutukset elintarviketurvaan on arvioitava huolellisesti ja että olisi myös teetettävä kattava tutkimus, joka koskee EU:n elintarvikejärjestelmän riippuvuutta tuotantopanoksista ja näiden tuotantopanosten lähteitä;
—

ottaa huomioon 19. toukokuuta 2020 julkaistun OECD:n raportin ”Tax and Fiscal Policy in Response to the Coronavirus Crisis: Strengthening Confidence and Resilience”,
O.

ottaa huomioon, että konfliktialueilla on edelleen loukussa yli 453 000 äskettäin siirtymään joutunutta henkilöä, joista suurin osa on naisia ja lapsia, ja maan sisäisessä paossa elää edelleen 370 000 jo ennen helmikuuta 2021 siirtymään joutunutta henkilöä, joiden lisäksi naapurimaissa oleskelee lähes miljoona Myanmarin pakolaista; ottaa huomioon, että YK on arvioinut, että Myanmarissa on 14,4 miljoonaa humanitaarista apua tarvitsevaa ihmistä, joista viisi miljoonaa on lapsia, ja 13,3 miljoonaa ihmistä on vaarassa kärsiä puutteellisesta elintarviketurvasta ja nälästä, kun heitä oli 2,8 miljoonaa ennen sotilasvallankaappausta; ottaa huomioon, että YK:n humanitaarisen avun koordinointitoimisto julkaisi joulukuussa 2021 vuoden 2022 humanitaarisen avun toimintasuunnitelman, jossa todetaan, että tarvitaan 826 miljoonaa Yhdysvaltain dollaria, jotta saavutetaan 6,2 miljoonaa ihmistä, jotka tarvitsevat ihmishenkiä pelastavaa humanitaarista apua;
E.

ottaa huomioon, että kun Iran teloitti Ruhollah Zamin 12. joulukuuta 2020, se on Toimittajat ilman rajoja -järjestön mukaan teloittanut enemmän toimittajia kuin mikään muu maa; ottaa huomioon, että Iran on edelleen yksi maailman sortavimmista maista toimittajille ja että toimittajien ja tiedotusvälineiden häirintä on jatkuvaa;
Q.

ottaa huomioon, että covid-19 on vaikuttanut ihmisten fyysiseen ja henkiseen terveyteen ja talouteen; toteaa, että se on tuonut esiin sekä EU:n vahvuudet että sen heikkoudet; katsoo, että Euroopan yhdentymistä on syvennettävä ja epidemiologisten tietojen ja terveystietojen jakamista EU:n tasolla on lisättävä, jotta voidaan vahvistaa kansallisten terveydenhuoltojärjestelmien kykyä kestää rajatylittäviä uhkia; katsoo, että Euroopan terveysunionin olisi osaltaan edistettävä ja vaalittava terveysalaan liittyvää tiiviimpää yhteistyötä, koordinointia ja tiedon jakamista jäsenvaltioiden ja asianomaisten sidosryhmien kesken sekä parannettava EU:n valmiuksia torjua rajatylittäviä terveysuhkia;
G.

ottaa huomioon, että Serbiassa on äskettäin raportoitu laajalle levinneistä ympäristömielenosoituksista, jotka liittyvät kansanäänestystä ja kansalaisaloitteita koskevan lain ja maan pakkolunastusta koskevan lain hyväksynnän kiireellisyyteen; ottaa huomioon, että viimeksi mainitun lain katsotaan tarjoavan tilaisuuksia kiistanalaisille ulkomaisille investointihankkeille, joilla on vakavia ympäristövaikutuksia, kuten Rio Tinto -kaivokselle; toteaa, että Serbian kansalaiset käyttivät perustavaa laatua olevaa ihmisoikeuttaan rauhanomaiseen kokoontumiseen; ottaa huomioon, että on esitetty vakavia syytöksiä, joiden mukaan poliisivoimat ovat rikkoneet velvollisuuttaan suojella kansalaisten henkeä, oikeuksia ja vapauksia sekä turvata oikeusvaltio; ottaa huomioon, että poliisi käytti paljon voimakeinoja ja pidätti useita mielenosoittajia; ottaa huomioon, että tunnistamattomat aseistetut ryhmät ja mellakoitsijat hyökkäsivät mielenosoittajia vastaan myös puskutraktorein;
47.

korostaa, että kohtuuhintaisten asuntojen investointivaje on 57 miljardia euroa vuodessa; kehottaa komissiota ja jäsenvaltioita varmistamaan, että sosiaalista asuntotarjontaa on riittävästi ja kohtuuhintaan, jotta voidaan kattaa väestön asumistarpeet ja vähentää liian suuria asumiskustannuksia; kehottaa komissiota sisällyttämään tämän näkökulman maakohtaisiin suosituksiin; kehottaa tältä osin uudistamaan talouden ohjausjärjestelmää siten, että jäsenvaltiot voivat tehdä tarvittavia ympäristöä säästäviä ja sosiaalisia julkisia investointeja, mukaan lukien investoinnit, jotka liittyvät sosiaalisen, julkisen, kohtuuhintaisen ja energiatehokkaan asuntotuotannon kehittämiseen ja parantamiseen; korostaa, että asunnottomuus on yksi sosiaalisen syrjäytymisen äärimmäisimmistä muodoista; suhtautuu myönteisesti asunnottomuuden torjuntaa käsittelevän eurooppalaisen foorumin käynnistämiseen ja sen perimmäiseen tavoitteeseen lopettaa asunnottomuus vuoteen 2030 mennessä; kehottaa jäsenvaltioita hyväksymään kunnianhimoisia kansallisia strategioita, joihin sisältyy riittävä kansallinen ja EU:n rahoitus ja jotka perustuvat asunto ensin -periaatteeseen, jotta voidaan edistää asunnottomuuden ehkäisemistä ja tarjota mahdollisuus asianmukaiseen, turvalliseen ja kohtuuhintaiseen asuntoon; kehottaa komissiota ehdottamaan kattavaa köyhyyden vastaista strategiaa;
—

ottaa huomioon asetuksen (EY) N:o 561/2006 muuttamisesta siltä osin kuin on kyse vuorokautista ja viikoittaista enimmäisajoaikaa, vähimmäistaukoja sekä vuorokautisia ja viikoittaisia lepoaikoja koskevista vähimmäisvaatimuksista ja asetuksen (EU) N:o 165/2014 muuttamisesta siltä osin kuin on kyse ajopiirtureilla tapahtuvasta paikannuksesta 15. heinäkuuta 2020 annetun Euroopan parlamentin ja neuvoston asetuksen (EU) 2020/1054 (8),
—

ottaa huomioon yhteisen kriisinratkaisuneuvoston puheenjohtajan Elke Königin tammikuussa 2021 pitämän puheen ”The Crisis Management Framework for banks in the EU: what can be done with small and medium-sized banks?” (24),
11.

korostaa, että kyberpuolustusta pidetään kaikkien YTPP-operaatioiden operatiivisena tehtävänä ja että kyberuhkien sietokyky ja siihen liittyvät valmiudet on vahvistettava, testattava ja otettava käyttöön ennen YTPP-suunnitteluprosessien aloittamista; muistuttaa, että EU:n operaatioiden onnistuminen riippuu yhä enemmän siitä, että turvallinen kyberavaruus on saatavilla keskeytyksettä, ja edellyttää siksi vankkoja ja joustavia kybertoimintavalmiuksia ja riittäviä toimia sotilaallisiin laitoksiin ja operaatioihin kohdistuviin hyökkäyksiin vastaamiseksi; korostaa, että YTPP-siviilialan sopimuksen mukaisesti siviilialan YTPP-operaatioiden kyberuhkien sietokyvyn on oltava hyvä ja sen on tuettava tarvittaessa isäntämaita muun muassa valvonnan, ohjauksen ja neuvonnan avulla; suosittaa, että kumppaneidemme kybervalmiuksien edistämiseksi tutkitaan eri vaihtoehtoja, kuten mahdollisuutta laajentaa EU:n koulutusoperaatioita kattamaan kyberpuolustukseen liittyviä näkökohtia tai käynnistää siviilialan kyberoperaatioita;
N.

huomauttaa, että sota naapurimaassa Syyriassa on pakottanut monet pakenemaan Libanoniin, joka on ottanut vastaan arviolta 1,5 miljoonaa syyrialaispakolaista sen lisäksi, että YK:n pakolaisasiain päävaltuutetun (UNHCR) rekisterissä on noin 15 800 Etiopiasta, Irakista, Sudanista ja muista maista tullutta pakolaista, ja tähän lukuun on vielä lisättävä noin 207 700 palestiinalaispakolaista; ottaa huomioon, että Maailman ruokaohjelman mukaan 22 prosenttia Libanonin kansalaisista, 50 prosenttia Syyrian pakolaisista ja 33 prosenttia muunmaalaisista pakolaisista kärsii elintarvikepulasta vuonna 2021; ottaa huomioon, että Libanon on toinen niistä kahdesta Lähi-idän maasta, joissa on paljon kafala-järjestelmän piiriin kuuluvia muuttajataustaisia kotitaloustyöntekijöitä; ottaa huomioon, että EU on vuodesta 2011 lähtien myöntänyt 2,4 miljardia euroa syyrialais- ja palestiinalaispakolaisten auttamiseen eri välineistä, kuten Syyrian kriisin johdosta perustetusta EU:n alueellisesta erityisrahastosta ja Euroopan naapuruusvälineestä (ENI);